Հավելված

Հայաստանի Հանրապետության

Կոտայքի մարզի Գառնի համայնքի ավագանու

2022 թվականի հունվարի 18 թիվ 07

**ԿԱՐԳ**

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՈՏԱՅՔԻ ՄԱՐԶԻ ԳԱՌՆԻ ՀԱՄԱՅՆՔԻ ԿԱՄԱՎՈՐ ԽՆԴԻՐՆԵՐԸ ԿԱԶՄԵԼՈՒ ԵՎ ԴՐԱՆՑ ԼՈՒԾՄԱՆՆ ՈՒՂՂՎԱԾ ՍԵՓԱԿԱՆ ԼԻԱԶՈՐՈՒԹՅՈՒՆՆԵՐՆ ԻՐԱԿԱՆԱՑՆԵԼՈՒ ՄԱՍԻՆ

ԸՆԴՀԱՆՈՒՐ ԴՐՈՒՅԹՆԵՐ

1. Սույն կարգով սահմանվում են Հայաստանի Հանրապետության Կոտայքի մարզի Գառնի համայնքի կամավոր խնդիրների և դրանց լուծման նպատակով համայնքի տեղական ինքնակառավարման մարմինների սեփական լիազորությունների հետ կապված հարաբերությունները:
2. Սույն կարգի նպատակն է՝ ապահովել համայնքի ավագանու Հայաստանի Հանրապետության Սահմանադրությամբ և օրենքներով վերապահված համայնքի կամավոր խնդիրների սահմանման լիազորության իրացումը, ինչպես նաև դրա հիման վրա համայնքի տեղական ինքնակառավարման մարմինների համար ստեղծել ինստիտուցիոնալ պայմաններ, կամավոր խնդիրներից բխող սեփական լիազորությունների իրականացման համար:
3. Սույն կարգի խնդիրներն են՝

1) ըստ համայնքի առանձնահատկությունների սահմանել համայնքի կամավոր խնդիրները.

2) հաստատել կամավոր խնդիրների լուծումը ենթադրող սեփական լիազորությունները և դրանց իրականացման կարգն ու պայմանները.

3) սահմանել կամավոր խնդիրների լուծմանը միտված համայնքի տեղական ինքնակառավարման մարմինների ընթացակարգային գործառույթները.

4) սահմանել կամավոր խնդիրների լուծման նպատակով ֆինանսավորման աղբյուրները և ֆինանսավորման ընթացակարգերը:

II. ՀԱՄԱՅՆՔԻ ԿԱՄԱՎՈՐ ԽՆԴԻՐՆԵՐԸ ԵՎ ԴՐԱՆՑ ՍԱՀՄԱՆՄԱՆ ՆՊԱՏԱԿՆԵՐԸ

1. Համայնքի կամավոր խնդիրներն այն խնդիրներն են, որոնցով համայնքային կյանքի բնականոն ընթացքը ուղղակիորեն պայմանավորված չէ և կարող են իրականացնել, միայն պարտադիր խնդիրների լուծման համար անհրաժեշտ ֆինանսական միջոցներից բացի, հավելյալ ֆինանսական միջոցների առկայության դեպքում:
2. Համայնքի կամավոր խնդիրների սահմանման և դրանց իրականացման նպատակն է՝ նպաստել համայնքում տեղական ինքնակառավարման արդյունավետության բարձրացմանը և հասցեականությանը՝ ապահովելով համայնքի կենսագործման համար անհրաժեշտ լրացուցիչ պայմաններ:
3. Համայնքի կամավոր խնդիրներն են՝

1) համայնքում սոցիալական աջակցության կարիք ունեցող անձանց և ընտանիքների (զոհված զինծառայողների, հաշմանդամների, կերակրողին կորցրած ընտանիքների և այլն) հայտնաբերումը և սոցիալական օգնության տրամադրման կազմակերպումը.

2) համայնքային ենթակայության օբյեկտների անվտանգ աշխատանք ապահովելու կազմակերպումը.

3) աջակցություն համայնքում զբոսաշրջային կառույցների և ենթակառուցվածքների ստեղծման, ինչպես նաև զբոսաշրջության զարգացմանը միտված ծրագրերի իրականացմանը.

4) համայնքում երիտասարդության դերի բարձրացումը, երիտասարդական խնդիրների լուծմանն ուղղված ծրագրերի իրակաացումը.

5) համայնքում արհեստների, ժողովրդական ստեղծագործության և գեղարվեստական ինքնագործունեության զարգացման աջակցումը.

6) համայնքում ֆիզկուլտուրայի և սպորտի զարգացման աջակցումը.

7) հանգստի, հանրային վայրերի, մարզական հրապարակների, հանգստի գոտիների խնամքի և պահպանության կազմակերպումը.

8) համայնքի ուսումնական հաստատությունների գործունեության աջակցումը.

9) աջակցություն քաղաքացիական պաշտպանության մարմինների գործունեությանը.

10) սոցիալական նշանակության այլ օբյեկտների շինարարության և կապիտալ նորոգման իրականացումը.

11) համայնքային ենթակայության ճանապարհների, ճանապարհային երթևեկության կազմակերպման կահավորանքի ու այլ տեխնիկական միջոցների, կամուրջների և ինժիներական այլ կառույցների պահպանման և շահագործման կազմակերպումը.

12) համայնքի սեփականություն հանդիսացող հողամասերի բարելավման աշխատանքների իրականացումը.

13) գյուղատնտեսության զարգացման ծրագրերի իրականացման կազմակերպումը.

14) համայնքում տնտեսական գործունեության նախաձեռնողների ծրագրերի և նրանց գործունեության իրականացման աջակցությունը.

15) պետական բարձրագույն և (կամ) միջնակարգ մասնագիտական ուսումնական հաստատություններում, ինչպես նաև պետության կողմից հավատարմագրված բարձրագույն ուսումնական հաստաություններում սովորող սոսիալապես անապահով ընտանիքների ուսանողների ուսման վարձի մասնակի հատկացում:

III. ՀԱՄԱՅՆՔԻ ԿԱՄԱՎՈՐ ԽՆԴԻՐՆԵՐԻ ԼՈՒԾՄԱՆ ՆՊԱՏԱԿՈՎ ՍԱՀՄԱՆՎՈՂ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄԻՆՆԵՐԻ ՍԵՓԱԿԱՆ ԼԻԱԶՈՐՈՒԹՅՈՒՆՆԵՐԸ

7. Համայնքի կամավոր խնդիրների լուծումն ապահովելու նպատակով, սույն կարգով սահմանվում են համապատասխան սեփական լիազորությունները: Այդ նպատակով սահմանվող սեփական լիազորություններն են.

1) համայնքում սոցիալական աջակցության կարիք ունեցող անձանց և ընտանիքների (զոհված զինծառայողների, հաշմանդամների, կերակրողին կորցրած ընտանիքների և այլն) հայտնաբերումը և սոցիալական օգնության տրամադրման կազմակերպումը.

2) համայնքային ենթակայության օբյեկտների անվտանգ աշխատանք ապահովելու կազմակերպումը.

3) աջակցություն համայնքում զբոսաշրջային կառույցների և ենթակառուցվածքների ստեղծման, ինչպես նաև զբոսաշրջության զարգացմանը միտված ծրագրերի իրականացմանը.

4) համայնքում երիտասարդության դերի բարձրացումը, երիտասարդական խնդիրների լուծմանն ուղղված ծրագրերի իրակաացումը.

5) համայնքում արհեստների, ժողովրդական ստեղծագործության և գեղարվեստական ինքնագործունեության զարգացման աջակցումը.

6) համայնքում ֆիզկուլտուրայի և սպորտի զարգացման աջակցումը.

7) հանգստի, հանրային վայրերի, մարզական հրապարակների, հանգստի գոտիների խնամքի և պահպանության կազմակերպումը.

8) համայնքի ուսումնական հաստատությունների գործունեության աջակցումը.

9) աջակցություն քաղաքացիական պաշտպանության մարմինների գործունեությանը.

10) սոցիալական նշանակության այլ օբյեկտների շինարարության և կապիտալ նորոգման իրականացումը.

11) համայնքային ենթակայության ճանապարհների, ճանապարհային երթևեկության կազմակերպման կահավորանքի ու այլ տեխնիկական միջոցների, կամուրջների և ինժիներական այլ կառույցների պահպանման և շահագործման կազմակերպումը.

12) համայնքի սեփականություն հանդիսացող հողամասերի բարելավման աշխատանքների իրականացումը.

13) գյուղատնտեսության զարգացման ծրագրերի իրականացման կազմակերպումը.

14) համայնքում տնտեսական գործունեության նախաձեռնողների ծրագրերի և նրանց գործունեության իրականացման աջակցությունը.

15) պետական բարձրագույն և (կամ) միջնակարգ մասնագիտական ուսումնական հաստատություններում, ինչպես նաև պետության կողմից հավատարմագրված բարձրագույն ուսումնական հաստաություններում սովորող սոսիալապես անապահով ընտանիքների ուսանողների ուսման վարձի մասնակի հատկացում:

IV. ՀԱՄԱՅՆՔԻ ԿԱՄԱՎՈՐ ԽՆԴԻՐՆԵՐԻ ԼՈՒԾՄԱՆ ԵՎ ԴՐԱՆՑ ՈՒՂՂՎԱԾ ՍԵՓԱԿԱՆ ԼԻԱԶՈՐՈՒԹՅՈՒՆՆԵՐԻ ԻՐԱԿԱՆԱՑՄԱՆ ՖԻՆԱՆՍԱՎՈՐՈՒՄԸ

8. Համայնքի կամավոր խնդիրների լուծման և դրանց ուղղված տեղական ինքնակառավարման մարմինների սեփական լիազորությունների իրականացման ֆինանսավորումը իրականացվում է հետևյալ կարգով.

1) համայնքի կամավոր խնդիրների լուծման և դրանց ուղղված տեղական ինքնակառավարման մարմինների սեփական լիազորությունները իրականացում են համայնքի բյուջեի սեփական եկամուտների միջոցներով.

2) համայնքի կամավոր խնդիրների և դրանց լուծման համար սեփական լիազորությունների իրականացման համար համայնքի բյուջեով կարող են նախատեսվել ֆինանսական միջոցներ, որոնք չեն կարող գերազանցել այդ տարվա համայնքի բյուջեյով նախատեսված սեփական եկամուտների 10-%-ը:

3) համայնքի կամավոր խնդիրների լուծման համար ֆինանսական միջոցների հատկացումը իրականացվում է համայնքի ղեկավարը՝ համայնքի բյուջեով նախատեսված հատկացումներին համապատասխան և միայն դրանց համար անհրաժեշտ ֆինանսական միջոցների հատկացման չափերի մասին ավագանու համապատասխան որոշումների և համաձայնության առկայության դեպքում:

4) այն կամավոր խնդիրները, որոնց լուծումը չի պահանջում ֆինանսական միջոցների հատկացում՝ համայնքի ղեկավարը դրանք կարող է իրականացնել ինքնուրույն.

5) համայնքի կամավոր խնդիրների լուծման ցանկացած նախաձեռնության դեպքում, համայնքի ավագանու քննարկմանն է ներկայացնում խնդրի լուծման իրականացման վերաբերյալ առաջարկությունը՝ նշելով դրա նպատակը, խնդրի կարգավորման համար անհրաժեշտ ֆինանսական միջոցի չափը և դրա լուծման անհրաժեշտությունը հիմնավորող փաստաթղթերը (առկայության դեպքում).

6) հրատապ լուծում պահանջող դեպքերում համայնքի ղեկավարը իրավունք ունի համայնքի սեփական լիազորության իրականացման համար ֆինանսական միջոցներ հատկացնել ինքնուրույն և սեփական պատասխանատվությամբ, այդ մասին հաղորդում տալով առաջիկա ավագանու նիստին.

7) համայնքի կամավոր խնդիրների լուծման նախաձեռնությամբ կարող են հանդես գալ համայնքի տեղական ինքնակառավարման մարմինների, համայնքի բնակիչները և տեղական ինքնակառավարման բնագավառում գործունեություն իրականացնող հասարակական կազմակերպությունները.

8) համայնքի կամավոր խնդիրների լուծման համար անհրաժեշտ ֆինանսական միջոցների չափը և անհրաժեշտության հիմնավորումը հաստատող փաստաթղթերը, եթե դրանք առկա են, նախաձեռնողը համայնքի ղեկավարի քննարկմանն է ներկայացնում խնդրի լուծման իրականացման վերաբերյալ առաջարկություն նշելով դրա նպատակը.

9) համայնքի ղեկավարը առաջարկությունը և կից ներկայացված փաստաթղթերն ստանալուց հետո՝ կամավոր խնդիրների լուծման իրականացմանը համաձայնելու դեպքում՝ մեկամսյա ժամկետում ճշտում է դրանց արժանահ, հաշվարկում կամավոր խնդրի իրականացման համար անհրաժեշտ ֆինանսական միջոցների չափը և իր կարծիքը, ինչպես նաև կամավոր խնդրի իրականացման վերաբերյալ նախաձեռնողի ներկայացված փաստաթղթերը և ավագանու որոշման նախագիծը ներկայացնում է հանայնքի ավագանու քննարկմանը և այդ մասին տեղեկացնում է նախաձեռնողին.

10) համայնքի կամավոր խնդիրների լուծման իրականացմանը չհամաձայնելու դեպքում, համայնքի ղեկավարը նախաձեռնողին գրավոր տեղեկացնում է այդ մասին՝ նշելով չհամաձայնելու պատրճառները և հիմքերը.

11) համայքի այլ կամավոր խնդիրների լուծման իրականացման համար համայնքի ղեկավարը կարող է կազմել մշտական կամ ժամանակավոր հանձնաժողովներ, որոնց կազմում կարող են ընդգրկվել համայնքի ավագանու անդամները, համայնքի աշխատակազմի ներկայացուցիչները, համայնքային վարչական և հայեցողական պաշտոն զբաղեցնող անձիք.

12) սոցիալական օգնության տրամադրման վերաբերյալ դիմումները մշտական գործող հանձնաժողովի կողմից քննարկելուց հետո, տալիս է կամավոր խնդրի լուծման իրականացման համար եզրակացություն, նշելով անհրաժեշտ ֆինանսական միջոցի հատկացման չափը և անհրաժեշտությունը.

13) սոցիալական աջակցության վերաբերյալ կամավոր խնդիրները լուծվում են համայնքի ավագանու սահմանված չափորոշիչներով.

14)համայնքի ավագանու կողմից սույն կարգով չկարգավորված կամավոր խնդիրների լուծումների իրականացումը սահմանվում են բացառապես համայնքի ավագանու որոշմամբ:

V. ՍՈՒՅՆ ԿԱՐԳՈՒՄ ՓՈՓՈԽՈՒԹՅՈՒՆՆԵՐԻ ԵՎ (ԿԱՄ) ԼՐԱՑՈՒՄՆԵՐԻ ԿԱՏԱՐՈՒՄԸ, ԳՈՐԾՈՂՈՒԹՅԱՆ ԴԱԴԱՐԵՑՈՒՄԸ

9. Սույն կարգը վերանայվում է համայնքի ղեկավարի և ավագանու նախաձեռնությամբ: Համայնքի ղեկավարը կարող է առաջարկություններ ներկայացնել համայնքի ավագանուն՝ փոփոխություններ և լրացումներ կատարելու սույն կարգում դադարեցնելու դրա գործողությունը: Իսկ համայնքի ավագանին, կարող է հանդես գալ սույն կարգով փոփոխություններ և լրացումներ կատարելու նախաձեռնությամբ, օրենքով սահմանված ընթացակարգով:

10. Սույն կարգի մեջ փոփոխություններ և լրացումների կատարումը, գործողության դադարեցումը իրավասու է կատարել միայն համայնքի ավագանին՝ իր համապատասխան որոշմամբ: